{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":21,"n_cols":6,"rows_kept":21,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Pravilnika o visini i načinu ostvarivanja prava na povlašteni javni otočni cestovni prijevoz i dodjele nadoknade"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"LIBURNIJA d.o.o.","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi","Suglasni smo sa komentarima tvrtke Autotrans d.d., kao i svim ostalim komentarima."]
[2,"Autotrans d.d.","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi","Prijedlog Pravilnika propisuje visinu i način ostvarivanja prava na povlašteni otočni prijevoz, kao i način ostvarenja prava na naknadu troškova. Pravilnikom se sufinancira prijevoz po kategorijama korisnika propisanih Zakonom. Radi se o sufinanciranju putnika, a na prijevoznika se prebacuju svi troškovi obavljanja prijevoza koji su zadnjih godina u stalnom porastu dok je broj korisnika u konstantnom padu.\nPri izradi Zakona o otocima napominjali smo da ovakav model sufinanciranja prijevoza otočnog stanovništva dovodi u pitanje opstojnost otočnog cestovnog prijevoza. Prijevoznici u otočnom cestovnom prijevozu svih ovih godina obavljaju vrlo važnu uslugu bez koje na našim otocima ne bi postojala mobilnost stanovništva; često puta na svoju štetu. Troškovi prijevoza na otoku daleko premašuju one na kopnu u smislu pronalaženja radne snage, održavanja vozila kao i ostalih troškova. Posebno treba spomenuti troškove trajekta jer se prijevoz stanovništva ne obavlja samo po otoku nego otok spaja i s kopnom pri čemu prijevoznici imaju pravo na povlaštenu trajektnu kartu ali samo za otoke na kojim im je sjedište firme.\n\nČlancima 3. do 13. definirana su prava korisnika u smislu prva na broj besplatnih putovanja s time da se za svakog korisnika izdaje karta na 0,00 kn i oznakom kategorije korisnika. Postavlja se pitanje da li je izdavanje ovakve karte opravdano s osnova zakonski obavezne fiskalizacije vozne karte od strane prijevoznika. Napominjemo isto tako na nepraktičnost modela izdavanja karata ukoliko postoji mogućnost da se prava definiraju otočnom iskaznice i očitanjem iste od strane voznog osoblja dobije podatak o broju korištenja. Vrlo je nepraktično da vozno osoblje utvrđuje pravo neke osobe na povlašteni prijevoz da bi nakon toga izdalo voznu kartu.\n\nČlanak 15. Pravilnika određuju se naknade koje pripadaju prijevozniku javnog otočnog prijevoza preko koeficijenata u odnosu na cijenu prijevoza u javno linijskom prijevozu matične otočno-obalne jedinice područne samouprave. Ovakvi kriteriji su nerazrađeni, nerazvijeni i neprimjenjivi pogotovo u odnosu na činjenično stanje u javnom cestovnom prijevozu putnika na otocima. Umjesto da se prijevoznicima priznaj u više cijene voznih karata od onih koje se primjenjuju na kopnu, iste se „kažnjava“ za rad na otoku. Kako je moguće obavljati prijevoz kada primjerice za prevezenog putnika na otoku prijevoznik dobije gotovo 50% manju naknadu nego na kopnu.\n\nKako je evidencija i korištenje otočnih prava u prijevozu omogućeno kroz informacijski sustav otočnih prava (ISOP) Pravilnik bi trebao konkretnije razraditi uvođenje, razradu primjene i način rada putem ISOP-a. U svakom slučaju prijevoznici će biti izloženi dodatnim troškovima jer već posjeduju svoje IS sustave za prodaju voznih karata pa svakako treba razmisliti povezivanje istih s ISOP-om. Isto tako predlagač nije predvidio način obračuna za priznavanje naknade prijevoznicima do potpunog implementiranja ISOP-a\n\nS obzirom na sve navedeno prijedlog Pravilnika nije ni u kom slučaju prihvatljiv prijevoznicima, a i negativno bi se odrazio na nivo usluge prijevoza na otocima jer će prijevoznici biti prisiljeni smanjit obim prijevoza. Stoga predlažemo da se priđe izradi novog izmijenjenog Pravilnika koji bi bio razvojan za otočni prijevoz i pomogao istome kao važnom instrumentu demografske politike."]
[3,"OTOČNI SABOR -udruga za razvitak hrvatskih otoka","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi","Otočni sabor smatra da je Nacrt prijedloga Pravilnika o visini i načinu ostvarivanja prava na povlašteni javni otočni cestovni prijevoz i dodjele nadoknade u suprotnosti s Ustavom Republike Hrvatske i Zakona o otocima jer zadire u pravo otočanina na jednakost i ravnopravnost s ostalim građanima koji imaju tu \"sreću\" živjeti na kopnu. Ograničiti korištenje cestovnog prijevoza po povlaštenim uvjetima je ponižavajuće i poražavajuće. Ustav nam jamči jednake uvjete. Smatramo da će ograničenje polazno/povratnih putovanja dodatno otežati život  i razvoj na otocima, posebno za osjetljive skupine kao što su djeca, starije osobe i osobe s invalitetom. Otočni sabor upozorava da se novim načinom izračuna naknada koja pripada prijevozniku može doći do smanjene mobilnosti i kvalitete života na otocima u odnosu na sadašnji način izračuna naknada koja pripada prijevozniku."]
[4,"Agencija za razvoj Zadarske županije ZADRA NOVA","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi","Poštovani, \n\nNa temelju članka 13., stavka 18. Zakona o regionalnom razvoju (NN147/14, 123/17, 118/18) te iz razvojne uloge regionalnog koordinatora, upućujemo komentare na Nacrt prijedloga Pravilnika o visini i načinu ostvarivanja pravna na povlašteni javni otočni cestovni prijevoz i dodjele nadoknade. \n\nSmatramo kako kategorizacija djece prema dobi te tjedna ograničenja polazno/povratnih putovanja u sportske/edukativne svrhe dodatno otežavaju ionako otežane aspekte razvoja djece na otocima, a samim time i razvoj populacija na otocima. Naime, ovakva ograničenja nisu u skladu s nacionalnom politikom razvoja otoka kako je izražena Zakonom o otocima (NN 116/18). Među općim ciljevima održivog razvoja otoka se nalazi i ostvarenje pravedne raspodjele  socijalnih mogućnosti za sve otočane (članak 20., stavak 1.) U razvojnoj perspektivi, djeca, a posebno učenici među njima, budući su nositelji znanja i vještina koje mogu značajno doprinijeti razvoju otoka.. U skladu s tim, Zakonom se potiče i podupire razvoj Pametnih otoka s preduvjetima održive mobilnosti i jačanja kulture građanske participacije. \n\nTreba napomenuti i kako mjere održivog razvoja neminovno ostaju jedan od fokusa strateškog planiranja na regionalnim i lokalnim razinama pa je u skladu s time potrebno paziti da se i ovim Pravilnikom ne ograničava mobilnost i pristup kopnenim sadržajima s obzirom da kao takve mogu biti bitan preduvjet za ostvarenje drugih strateških mjera. Slijedom navedenog smatramo kako je djeci s otoka potrebno osigurati neograničen povlašteni prijevoz radi pristupa kopnenom sadržaju ne samo u zakonski predviđene odgojno-obrazovne svrhe već i u svrhe osobnog i intelektualnog razvoja, neovisno o dobi. \n\nDodatno, člankom 15. Nacrta Pravilnika, definira se izračun naknade koja pripada prijevozniku. Napominjemo kako treba obratiti pažnju na dosadašnji model subvencioniranja prijevoznika i dodatno promišljati o krajnjem učinku koji promjena modela može ostaviti na stanovnike otoka u vidu broja prijevozničkih linija i cijeni prijevoza s obzirom da se radi o izravnom utjecaju na mobilnost otočana i kvalitetu života na otoka.\n\nAgencija za razvoj Zadarske županije ZADRA NOVA"]
[5,"Pravobranitelj za djecu RH","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi","Poštovani,\n\nSukladno ovlasti pravobraniteljice za djecu iz članka 9. Zakona o pravobranitelju za djecu (NN 73/17), dostavljamo mišljenje na Nacrt prijedloga Pravilnika o visini i načinu ostvarivanja prava na povlašteni javni otočni cestovni prijevoz i dodjele naknade temeljem odredbe članka 31. Zakona o otocima (NN, br.116/18).\n\nUvažavajući činjenicu da su  otoci razvojno jednakopravni dijelovi Hrvatske podsjećamo da djeca na otocima imaju jednaka prava te zaslužuju jednaku početnu razvojnu pažnju i brigu kao i djeca u drugim dijelovima Hrvatske.  Stoga nas iznenađuje način na koji se pristupilo izradi ovog Pravilnika koji svojim odredbama neće dovesti do poboljšanja standarda života djece na otocima.\n\nVlada Republike Hrvatske naglašava razvitak i pojačanu brigu o otocima te  dugoročno stvaranje boljih i kvalitetnijih uvjeta života na otocima kao jedan od osnovnih prioriteta. Osiguravanje jednake dostupnosti svoj djeci na otocima svim odgojno-obrazovnim, sportskim  i kulturnim sadržajima te zdravstvenim i drugim uslugama na otocima i van njih jedan je od pokazatelja ostvarivanja i sveobuhvatne zaštite njihovih prava te stvaranja kvalitetnijih uvjeta života. Stoga začuđuje da se ovim Pravilnikom djeci ograničava pristup navedenim sadržajima potrebnim za njihov cjelovit i kvalitetan rast i razvoj. \n\nKoncept ograničavanja besplatnih polazno/ povratnih putovanja za djecu na otocima smatramo neprimjerenim. Ovakvim konceptom Pravilnika ne uvažavaju se potrebe djece i njihov najbolji interes u specifičnim okolnostima u kojima žive. Potreba djece za određenim uslugama, posebice zdravstvenim ne može se predvidjeti Pravilnikom. Posebno osjetljive skupine djece - djecu kronične bolesnike i djecu s teškoćama u razvoju ne smije se ograničavati u ostvarivanju njihovih prava i zaštiti njihove dobrobiti već im treba olakšati pristup svim potrebnim uslugama na otoku i van otoka. \n\nStoga preporučamo da izbjegnete kategorizaciju djece prema dobi te ograničavanje broja njihovih putovanja.  Takav pristup  protivan je odredbama  Konvencije o pravima djeteta te zasigurno nije u skladu s ciljevima nacionalne politike razvoja otoka.\n\nObzirom na specifične i otežane uvjete odrastanja djece na otocima preporučamo da im se svima omogući neograničen i besplatan prijevoz tijekom cijele godine. Zalažemo se da se djeci na otocima osigura korištenje prava na neograničen i besplatan prijevoz za putovanja, ne samo u osnovnu i srednju školu na otoku ili izvan otoka, nego i za pohađanje edukativnih/sportskih aktivnosti (tečajevi, sportske, glazbene i sve druge aktivnosti, posjete liječniku, odlaske u knjižnicu, te obavljanje drugih aktivnosti) na samom otoku ili izvan otoka. Podsjećamo na raniju korespondenciju Ministarstva regionalnog razvoja i fondova Europske unije, Uprave za otoke s Uredom pravobranitelja za djecu (Vaš spis klasa: 302-03/18-0373, ur. broj: 538-07-2-1/407-19-2) i uočene potrebe preciznije formulacije odredbi za definiranje uvjeta korištenja prava, zbog problema u ostvarenju prava učenika na otoku Krku. \n\nUnatoč zadanim mjerama, učinjenim pomacima i dosadašnjim ulaganjima u otoke u mnogim područjima zaštite dječjih prava još uvijek nije dosegnuta zadovoljavajuća razina. No,  vjerujemo da ste svjesni da je jedan od najvažnijih  čimbenika  neophodnih za potpuno ostvarivanje prava djece na otocima dobra prometna povezanost unutar otoka i otoka s kopnom te jednaka dostupnost svim uslugama svoj djeci, te da ćete odredbe Pravilnika korigirati na način da budu u najboljem interesu svakog pojedinog djeteta na otoku.  \n\nNapominjemo da zbog demokratske situacije u Hrvatskoj nažalost broj djece u Hrvatskoj a naročito na otocima kontinuirano opada. Stoga, imajući u vidu navedeno i poseban položaj djece i obitelji na otoku, otegotne okolnosti života u pristupu sustavu usluga izvan otoka i na otoku, treba olakšati dostupnost tim uslugama. \n\nNadamo se da će naši prijedlozi biti uzeti u obzir kako bi se osigurala jednaka dostupnost svoj djeci na otocima svim odgojno obrazovnim, sportskim  i kulturnim sadržajima te zdravstvenim i drugim uslugama na otocima i izvan njih."]
[6,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 3.","Pojasniti što je D3, D&D, D&T..."]
[7,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 5.","Izlazi da je do trajekt besplatno i da se trajekt plaća? Intencija Zakona je prevladati takozvani otočni hendikep iz čega slijedi da ukupan prijevoz do kopna (autobus do trajekta i trajekt ) treba biti besplatan."]
[8,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 6.","Samo dva puta mjesečno? Zašto ne dva puta tjedno? Starji od 65 su značajna skupina otočnog stanovništva koja zna biti itekako aktivna. Tu aktivnost treba podržati i olakšati."]
[9,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 7.","Samo dva puta mjesečno? To je nedovoljna olakšica/poticaj. Zašto ne dva puta tjedno? Stariji od 65 godina su značajna otočna skupina stanovništva koje je često itekako aktivna. Njihovu aktivnost treba pomoći i poticati"]
[10,"Hrvatski savez gluhoslijepih osoba Dodir","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 8.","Savez Dodir je mišljenja kako se besplatna polazno/povratna putovanja ne bi trebalo ograničavati. Osobe s invaliditetom su ranjiva i isključena skupina, a ovakvih ograničavanjem ih se još više gura u izolaciju i marginalizaciju. Također, s obzirom na njihova različita i specifična zdravstvena stanja, ne mogu se predvidjeti njihove potrebe za uslugama (pogotovo zdravstvenim uslugama). Ovakvim postupanjem ne samo da im se ograničavaju prava već se ona i krše. S obzirom da su otoci specifični, osobama s invaliditetom potrebno je nesmetano i neograničeno osigurati i olakšati pristup uslugama na otoku i van otoka. Povezano s tim, isto vrijedi i za pratitelja osobe s invaliditetom."]
[11,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 8.","I ovdje se trajekt plaća a trebao bi biti besplatan"]
[12,"Andrijana Žderić ","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 8.","Članak 8, stavak 2  ukazuje na prijeku potrebu izrade jedinstvene INVALIDSKE iskaznice za građane RH kojom bi pred svim institucijama dokazivali svoj status i ostvarivali određeno pravo unutar sustava.\n\n Za GI \" Pomozimo djeci s invaliditetom\""]
[13,"Hrvatski savez gluhoslijepih osoba Dodir","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 9.","Isto kao i u prethodnom članku, Savez Dodir je mišljenja kako se besplatna polazno/povratna putovanja ne bi trebalo ograničavati jer su djeca s teškoćama u razvoju također ranjiva i isključena skupina, a ovakvih ograničavanjem ih se još više gura u izolaciju i marginalizaciju. Također, s obzirom na njihova različita i specifična zdravstvena stanja, ne mogu se predvidjeti njihove potrebe za uslugama (pogotovo zdravstvenim uslugama). Ovakvim postupanjem ne samo da im se ograničavaju prava već se ona i krše. S obzirom da su otoci specifični, djeci s teškoćama u razvoju je jednako kao i osobama s invaliditetom potrebno  nesmetano i neograničeno osigurati i olakšati pristup uslugama na otoku i van otoka. Povezano s tim, isto vrijedi i za pratitelja djeteta s teškoćama u razvoju."]
[14,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 9.","I ovdje se trajekt plaća Je li to namjera ili je formulacija nedorečena?"]
[15,"Andrijana Žderić ","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 10.","Članak 10, stavak 2 izmjeniti i upisati \n\n\n\n- slijepe i slabovidne, gluhe i gluhoslijepe osobe, \n\n- osobe s umjerenim, težim i teškim intelektualnim teškoćama (mentalnom retardacijom),\n\n- osobe s autizmom,\n\n- osobe s utvrđenim funkcionalnim poremećajima i motoričkim oštećenjima ekstremiteta što su uzrokovani bolestima i ozljedama te prirođenim malformacijama i deformitetima neurološkoga (multipla skleroza, miastenia gravis, cerebralna paraliza), mišićnoga koštanog sustava (mišićna distrofija), drugih organskih sustava (bulozna epidermoliza, dijalizirani i transplantirani bolesnici) kao i osobe s traumatskim amputacijama ili stečenim gubicima ekstremiteta, koje zbog navedenih bolesti, oštećenja i funkcionalnih poremećaja imaju postotak tjelesnog oštećenja od najmanje 70%,\n\n- osobe liječene zbog dijagnoza iz skupine težih duševnih bolesti koje dovode do trajne nesposobnosti za rad, privređivanje i samostalni život.\n\n- osobe s Down sindromom \n\nObjašnjenje - u tekstu prijedlog pravilnika u potpunosti su izostavljene  OSI s Autizmom te osobe s teškim i težim duševnim bolestima.\n\n\n\nIzmijeniti i upisati, osobe s Down sindromom, umjesto Downovim sindromom\n\n \n\nGI \" Pomozimo djeci s invaliditetom\""]
[16,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 12.","I ovdje formulacijui \"ostvaruju pravo na j edno besplatno polazno/ povratno putovanje tjedno (vikendom)\" treba zamijeniti s \"ostvaruju pravo na j edno besplatno polazno/ povratno putovanje vikendom\""]
[17,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 13.","Premalo. Pravo bi trebali moći ostvarivati jednom tjedno. Korisnici domova bi trebali moći svakog vikenda besplatno na kopno i natrag."]
[18,"NENAD STARC","Na temelju članka 31. stavka 6. Zakona o otocima (»Narodne novine«, broj 116/18) ministrica regionalnoga razvoja i fondova Europske unije donosi,\nČlanak 16.","Navedene su varijable za izračun koeficijenata ali ostaje nejasno kako se došlo do vrijednosti koeficijenata iz prethodnog članka"]